recursal/SuperWikiNEXT-32B huggingface dataset:
**מלחמת האזרחים** (באנגלית: **The Civil War**) היא סדרת טלוויזיה תיעודית אמריקנית עטורת פרסים אודות מלחמת האזרחים האמריקנית, אשר נוצרה על ידי הבמאי קן ברנס. הסדרה שודרה לראשונה בשנת 1990.

הפקת הסדרה
----------

ההשראה ליצירת הסדרה באה לבמאי ברנס מצפייה בתמונותיו של הצלם מת'יו בריידי אודות המלחמה. הסדרה מציגה את מלחמת האזרחים בסיועם של סיפורים אישיים ותמונות. במהלך יצירת הסדרה עשה ברנס שימוש נרחב בלמעלה מ-16 אלף פריטים ארכיוניים מימי המלחמה – תמונות, ציורים, קטעי עיתונות, מכתבים ויומנים אישיים. ברנס שילב את החומרים הארכיוניים הוויזואליים בקטעי מוזיקה וקטעי קריינות נרחבים של שחקנים, שקראו מן החומרים הכתובים וציטטו מדברי דמויות היסטוריות שהיו מעורבות במלחמה וסופרים שכתבו על המלחמה. בעקבות השימוש שעשה ברנס בחומרים הארכיוניים אף נטבע המונח "אפקט קן ברנס".

שורה ארוכה של שחקנים ואישים השתתפה בסדרה בדברי קריינות. ביניהם היו סם ווטרסטון (כקולו של הנשיא אברהם לינקולן), ג'ייסון רוברדס (גנרל יוליסס גרנט), ארתור מילר (גנרל ויליאם שרמן), וכן מורגן פרימן, ג'רמי איירונס, דרק ג'קובי, לורנס פישבורן וקורט וונגוט.

לנעימת הנושא של הסדרה נבחרה היצירה "פרידה מאשוקן" (Ashokan Farewell) שנכתבה על ידי המלחין האמריקני ג'יי אונגר (Jay Ungar) בשנת 1982. היה זה קטע המוזיקה המודרני היחיד שנכלל בסדרה, אך הוא הפך כה מזוהה עמה עד כי רבים האמינו שהוא מנגינה מימי המלחמה. היצירה מושמעת במהלך פרקי הסדרה 25 פעמים ומלווה כמעט שעה ממנה. אונגר ונגנים נוספים עמו ניגנו במסגרת הפקת הסדרה את היצירה וכן מנגינות רבות אחרות מן המאה ה-19.

ברנס הפיק את הסדרה ביחד עם אחיו ריק ברנס. היא נכתבה על ידי ג'פרי סי. וורד וריק ברנס ונערכה על ידי פול ברנס. הצלם הראשי היה באדי סקווירס.

הפקת הסדרה ארכה חמש שנים – זמן רב יותר משארכה המלחמה עצמה.

פרקי הסדרה
----------

הסדרה כוללת תשעה פרקים, שפוצלו בעצמם למספר רב של פרקי-משנה. אורכם הכולל של הפרקים הוא למעלה מעשר שעות:

1. **הגורם (1861)** - הקדמה; הרקע למלחמה; שנת 1861;
2. **עניין עקוב מדם (1862)**
3. **חפשיים לתמיד (1862)**
4. **פשוט רצח (1863)**
5. **יקום הקרב (1863)**
6. **גיא צלמוות (1864)**
7. **קרקע מקודשת ביותר (1864)**
8. **מלחמה היא גיהנום (1865)**
9. **טובי המלאכים של טבענו (1865)** - רצח הנשיא לינקולן; לאחר המלחמה; דברי סיכום.

תגובות ופרסים
-------------

הסדרה שודרה לראשונה בערוץ PBS. בהקרנה זו צפו ארבעים מיליון צופים, שהפכו את הסדרה לאחת הנצפות ביותר בתולדות ערוץ זה.

עדות לרושם שהותירה הסדרה על הצופים מצויה בעובדה שבמהלך הקיץ שלאחר שידורה ניכר גידול רב במספר המבקרים בשדות הקרב ואתרי ההנצחה של מלחמת האזרחים.

לסדרה וליוצריה הוענקו עשרות פרסים שונים, וביניהם שני פרסי אמי, שני פרסי גראמי ופרס פיבודי.

בשנת 2002 הומרה הסדרה כולה למדיה דיגיטלית.

בחודש אפריל 2011, במלאת 150 שנים לפרוץ מלחמת האזרחים, העלתה רשת PBS את הסדרה לשידור חוזר.

קישורים חיצוניים
----------------

* 

* אתר האינטרנט הרשמי של מלחמת האזרחים (באנגלית)

* "מלחמת האזרחים", במסד הנתונים הקולנועיים IMDb (באנגלית)

* "מלחמת האזרחים", באתר נטפליקס

* "מלחמת האזרחים", באתר AllMovie (באנגלית)

* "מלחמת האזרחים", באתר Metacritic (באנגלית)

* "מלחמת האזרחים", במסד הנתונים הקולנועיים KinoPoisk (ברוסית)
* מלחמת האזרחים באתר רשת PBS.
* תיאור מפורט של תוכן פרקי הסדרה באתר רשת PBS.

הערות שוליים
------------

1. ↑  להרחבה ולשמיעת דגימה של המנגינה ראו כאן.
זר ורדים מיובשים
תמונה מצמחים מיובשים: אווזי בר
**ייבוש פרחים** היא פעילות הנעשית כתחביב או באופן מסחרי, ובמסגרתה נלקחים פרחים טריים ועוברים תהליך של ייבוש, המאפשר שימור שלהם לאורך זמן, ושימוש בהם לאספנות וכן כקישוט לכרטיסי ברכה וספרים, ועיצוב בטכניקת הדקופאז'.

ייבוש פרחים ושימוש אמנותי בהם היה אופנתי במיוחד בתקופה הוויקטוריאנית.

מסוף המאה ה-19 עד אמצע המאה ה-20 התקיימה בארץ ישראל ובמדינת ישראל תעשיית חפצי נוי משובצים פרחים מיובשים כמזכרות תיירותיות. לפני קום המדינה היו אלו בעיקר חוברות תמונות מנופי הארץ אשר עוצבו בצמחים מיובשים. מפעל "הצבי" בקיבוץ מעיין צבי ייצר חפצי נוי שונים משובצים פרחים מיובשים.

בשנות ה-70 נפוצה בישראל מלאכת יד בגני ילדים ובבתי הספר אשר עשתה שימוש בפרחים מיובשים, למשל ליצירת סימניות שקופות ותליונים המכילים פרחים מיובשים.

הדרך הנפוצה והוותיקה לייבוש פרח היא לשים אותו בין שני דפי נייר בתוך ספר עבה. לאחר כעשרה ימים הפרח מתייבש. דרך נוספת היא הנחת הפרח בקופס סגורה יחד עם סיליקה ג'ל - חומר סופח לחות המייבש את הפרח בלי לפגוע בצורתו. דרך שלישית היא ייבוש הפרח בתנור מיקרוגל.

ראו גם
------

* עשבייה

לקריאה נוספת
------------

* עמי זהבי, "העושר היחידי של הארץ הקדושה הענייה", **עת־מול** 227, פברואר 2013

קישורים חיצוניים
----------------

ויקישיתוף מדיה וקבצים בנושא **ייבוש פרחים** בוויקישיתוף
* ייבוש פרחים, באתר "פורטל פרחים"
* עמי זהבי, "לתיתו במעטפה ולשלוח לפֹה", **עת־מול** 215, פברואר 2011
* דוד אסף‏, פרנסות של יהודים: פרחים מיובשים מהר סיני, בבלוג "עונג שבת", 16 באוקטובר 2013

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00562410

 |
**לזאר צארביץ'** (במונטנגרית: **Лазар Царевић**; נולד ב-16 במרץ 1999 בצטיניה שבמונטנגרו) הוא כדורגלן מונטנגרי המשחק בעמדת השוער בקבוצת ברצלונה מהלה ליגה ובנבחרת מונטנגרו.

קריירת מועדונים
---------------

צארביץ' גדל במחלקת הנוער של גרבאלי המונטנגרית. בין השנים 2015–2017 שיחק בקבוצה הבוגרת של המועדון, במדיה ערך 64 הופעות במסגרת ליגת העל המונטנגרית.

ב-1 ביולי 2017 עבר צארביץ' לברצלונה מהלה ליגה. לאחר עונה במחלקת הנוער של המועדון, החל לשחק בברצלונה אתלטיק, קבוצת המילואים של המועדון.

ב-6 בנובמבר 2021 ישב צארביץ' לראשונה על ספסל הקבוצה הראשונה של המועדון, בתיקו 3-3 נגד סלטה ויגו במסגרת המחזור ה-13 בליגה לעונת 2021/2022.

קריירה בין-לאומית
-----------------

ב-24 במרץ 2022 ערך צארביץ' את הופעת הבכורה שלו בנבחרת מונטנגרו, בהפסד 1-0 לנבחרת ארמניה במשחק ידידות.

תארים
-----

ברצלונה
* ליגת האלופות לנוער (1): 2017/2018

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לזאר צארביץ'"**.
**עיר ללא רחמים** (באנגלית: **Town Without Pity**) הוא סרט קולנוע משנת 1961 בהפקה משותפת אמריקאית - גרמנית.

התסריט מבוסס על הרומן Das Urteil (פסק דין) של גרגור דורפמייסטר (אנ') מ-1960.

שיר הנושא "עיר ללא רחמים" בביצוע ג'ין פיטני (אנ') הפך ללהיט, היה מועמד לפרס אוסקר לשיר המקורי הטוב ביותר וזכה בפרס גלובוס הזהב לשיר המקורי הטוב ביותר.

כריסטין קאופמן (אנ') זכתה בפרס גלובוס הזהב לשחקנית מתחילה

תקציר העלילה
------------

בעיר נוישטאדט בגרמניה המערבית יוצאת נערה נאה בשם קארין שטיינהוף (כריסטין קאופמן) לשחות עם החבר שלה בנהר. ארבעה חיילים מחיל הכיבוש האמריקאי מבלים ושותים בבר המקומי כשמתיבה התקליטים בוקע השיר "עיר ללא רחמים". הם הולכים לנהר ומוצאים את קארין בבגד ים ביקיני, מתנפלים עליה ואונסים אותה באכזריות. החבר שמנסה להציל אותה מוכה אף הוא. הם עוזבים את המקום פרט לקורפורל ג'ים לרקין (רוברט בלייק) שמכסה במעיל את גופה העירום ופניו מביעות צער.

הם נתפסים מיד ועומדים לפני משפט צבאי כל העיר סוערת והתושבים מבקשים עונש מוות.

הסניגור הצבאי הוא מייג'ור סטיב גארט (קירק דאגלס) והתובע הוא לויטננט קולונל פקנהאם (א.ג. מרשל). התובע דורש מבית המשפט עונש מוות למקרה שיורשעו.

מטרתו של גארט הוא להמיר את עונש המוות במאסר ממושך. שלושת הנאשמים לא מודים באשמה פרט ללרקין שאכול רגשי חרטה ומנסה להתאבד. גארט יודע שכדי למנוע את עונש המוות הוא יאלץ להעלות את קארין לעדות ולהכתים את שמה ואופייה. הוא מבקש מאביה (הנס נילסן) למנוע את עדותה אבל האב החדור רגשות נקמה ומבקש עונש מוות לנאשמים, מסרב.

קארין עולה לעדות וגארט מביא עדות של תושבים על "התנהגותה המופקרת". שכן אחד מעיד כי הוא גר מול חדרה והיא מתפשטת עירומה מול החלון כאילו רוצה שיראו אותה. הוא מוליך את חקירתו לכך שהיא הייתה עירומה כשהגיעו החיילים וכאילו רצתה בהם. קארין מתמוטטת ולא ממשיכה בעדות.

הנאשמים מקבלים עשרים שנות מאסר עם עבודת פרך פרט ללרקין שמקבל רק שש שנים.

קארין הופכת למשל ולשנינה בעיר והתושבים לועגים לה ללא רחמים. היא אינה יכולה לסבול זאת. החבר שלה חובט בגארט בזעם ואח"ע מזייף את חתימת אימו על המחאה כדי לברוח ביחד מהעיר. שניהם עולים על אופנוע אך משטרה שרודפת אחריהם עוצרת את החבר. קארין בורחת למקום האונס ומטביעה את עצמה בנהר.

גארט עוזב את העיר ברגשות מרירים.

קישורים חיצוניים
----------------

* "עיר ללא רחמים", במסד הנתונים הקולנועיים IMDb (באנגלית)
* "עיר ללא רחמים", באתר נטפליקס
* "עיר ללא רחמים", באתר AllMovie (באנגלית)
* "עיר ללא רחמים", באתר Rotten Tomatoes (באנגלית)
* "עיר ללא רחמים", במסד הנתונים הקולנועיים KinoPoisk (ברוסית)
* קדימון לעיר ללא רחמים, באתר יוטיוב
* עיר ללא רחמים, באתר TCM
* עיר ללא רחמים בפי ג'ין פיטני, באתר יוטיוב
מפת ייבוש הקרקע במונקו. הצבע האדום מסמן את שטחה המקורי של הנסיכות
שכונת פונטוויי
שטח פרויקט לה פורטייה לפני ייבושו
**ייבוש קרקע במונקו** הוא האמצעי היחיד העומד לרשות המדינה לשם הגדלת שטחה הקרקעי הקטן. באמצעות שורה של פרויקטים לייבוש קרקע מאז שלהי המאה ה-19 גדל שטחה של הנסיכות ב-20%, עד לשטח של 2.02 קילומטר רבוע.

היסטוריה
--------

שטחה של מונקו מהווה רצועה צרה הגובלת בצרפת ובחוף הים התיכון וצפיפות האוכלוסין בה היא גבוהה ביותר. הדרך היחידה העומדת לרשותה להשיג שטח נוסף לשם הקמת מקומות מגורים ופיתוח הכלכלה היא ייבוש שטחים בים התיכון הגובלים בחופה. ייבוש רצועות חוף צרות יחסית החל כבר בשלהי המאה ה-19, ורצועות נוספות יובשו מאז מחצית המאה ה-20.

בשנת 1966 החלה הכשרת שטח האדמה המיובש הנרחב ביותר שנוסף עד כה למונקו - שכונת פונטווִיֶיְ (אנ') שבמערב הנסיכות, בשטח של כ-329 דונם.

### פרויקט לה פורטייה

נכון לשנת 2021 עומד בבניינו שטח אדמה מיובש נוסף, השני בגודלו מסוגו במונקו - שכונת לה פורטייה (אנ') במחצית המזרחית של שטח הנסיכות. היא תשתייך לרובע מונטה קרלו. שטח השכונה - 60 דונם - נוצר על ידי הצבת שורה של 18 תיבות בטון לאורך קו החוף החיצוני של השכונה, הבולט דרומה מחוף מונקו אל תוך הים. התיבות, בגובה של 26 מטר ובמשקל של 10,000 טון כל אחת, הוצבו על גבי קרקע הים הסלעית לאחר שכל החול הוסר מעליה. בניית הפרויקט החלה באוקטובר 2017 ותיבת הבטון האחרונה הוצבה באוגוסט 2019. לאחר מכן יובש האגן שנוצר על ידי מילויו בסלעים וחול שהובאו מצרפת ומאיטליה - כולם בדרך הים, כדי שלא להכביד על כבישי מונקו. על גבי שטח הקרקע שנוצר בדרך זו ייבנו מבני מגורים ומבני ציבור, שהקמתם מתוכננת להסתיים בשנת 2025. עלות הפרויקט מוערכת ב-2.4 מיליארד דולר.

ייבוש שטחי הקרקע במונקו מעלה שאלות סביבתיות נכבדות, שכן הוא מזיק ביותר למערכת האקולוגית של חי וצומח, השוכנת במי הים שלחופי הנסיכות. בשל כך נעשה מאמץ לשמר את בעלי החיים והצמחים שבשטח פרויקט לה פורטייה על ידי העברתם לשטח אחר, שהוכשר כשמורה ימית. כמו כן קו החוף של הפרויקט תוכנן תוך התחשבות בזרמי הים באותו אתר.

קישורים חיצוניים
----------------

* Peter Smisek, ‏Monaco's Land Reclamation Reaches Key Milestone, באתר The B1M, ‏12 בספטמבר 2019 (נצפה ב-8.1.21)
* Catherine Kennedy, ‏Precast caissons aid Monaco land reclamation, באתר New Civil Engineer, ‏17 בספטמבר 2020 (נצפה ב-8.1.21)
**לזאן** (בצרפתית: **Leysin**) היא עיירה במחוז אגל בקנטון וו באזור רומנדי דובר הצרפתית בשווייץ.

העיירה שוכנת בגובה של 1,260 מטר מעל פני הים על רכס האלפים הברניים בקצה המזרחי של אגם ז'נבה במרחק רבע שעת נסיעה מבירת המחוז אגל ושלשת רבעי שעת נסיעה מבירת הקנטון לוזאן.

היסטוריה
--------

האזכור הראשון של ההתיישבות במקום בימי הביניים ב-1231–32 תחת השם Leissins ובשנת 1352 היא מופיעה בשם Leisins.

משנת 1475 ועד 1798 היה הכפר נתון תחת שליטה של ברן כאשר בשנת 1520 קיבל הכפר עצמאות מסוימת והורשה לבחור מועצה מנהלת משלו.

עד שנת 1702 הייתה העיירה קהילה משותפת עם אגל.

בשנת 1313 התגוררו בעיירה 61 תושבים בלבד עד שנת 1850 גדלה אוכלוסיית העיירה ל-415 תושבים ובשנת 1900 התגוררו בעיירה למעלה מאלף תושבים.

מיקומה של העיירה על צלע ההר גורם להיותה שטופת שמש ובעלת אוויר מיוחד, ואכן בעבר הייתה העיירה מפורסמת בבתי המרפא שבה, ואף הוקם בה בית ההבראה הראשון בעולם לילדים חולי שחפת. בתקופה שבין מלחמות העולם ועד שנות ה-50 אלפי חולים באו להתרפא בעיירה. בשנת 1946 היו בעיירה כ-80 בתי הבראה ומס' החולים בה הגיע ליותר מ-3,000.

בסוף שנות ה-50 התאימה עצמה העיירה למציאות המשתנה עם המצאת התרופה לשחפת וירידה במספר החולים, והפכה לאתר נופש קיץ וסקי. בשנת 1956 בנתה העיירה רכבלים ומתקני ספורט נוספים, כאשר בתי ההבראה לשעבר הפכו לבתי מלון ובתי ספר בינלאומיים (בי"ס לתיירות SHMS ו Leysin American School) המוסיפים למוניטין של הכפר.

בתי המלון המובילים בכפר: Hotel Le Grand Chalet, Hotel Central Residence, Alpine Classic Hotel Leysin, Les Airelles, ו Leysin Lodge.

תחבורה
------

הדרך הראשית לעיירה היא מכביש אזורי מספר 11 (המחבר בין אגל ושפיץ (Spiez)). ניתן להגיע לעיירה גם ברכבת המהירה הפדרלית SBB CFF FFS, על ידי החלפת רכבת בתחנת אגל לרכבת TPC בקו AL (אגל-לזאן).

בעיירה ישנה מעלית גונדולה העולה לפסגת ברנז הפעילה גם בחודשי הקיץ. מפסגת ההר ניתן לראות את רכסי האלפים הברניים והאלפים השבליים מסביב ואת אגם ז'נבה. אחת האטרקציות המפורסמות שם היא המסעדה המסתובבת (Restaurant tournant de la Berneuse) אשר ניתן לשבת בה ולצפות בכל האזור.

קיימות תוכניות שעדיין לא אושרו להאריך את קו הרכבת אגל-לזאן שיגיע עד פסגת ברנז וכך יוכלו להגיע ישירות לפסגת ההר ללא צורך במעבר רגלי בין הרכבת לרכבל כפי שצריך היום.

ספורט
-----

בשנת 2008 ארחה לזאן את משחקי גביע העולם של הפדרציה הבינלאומית לסקי.

בנוסף ארחה לזאן בשנים האחרונות 3 תחרויות עולמיות נוספות לסקי (Boardercross ,Speedskiing) ואופני הרים (downhill mountain-biking).

קישורים חיצוניים
----------------

ויקישיתוף מדיה וקבצים בנושא **לזאן** בוויקישיתוף
* 

* אתר האינטרנט הרשמי של לזאן

הערות שוליים
------------

1. ↑  tripadvisor Leysin, Leysin, Switzerland Hotel Deals

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567755005171
* BnF: cb13769584f (data)
* HDS: 002282
* LCCN: n91097743
* MusicBrainz: 7c1920c7-d1b5-4740-9ea2-fbb25d95a930
* VIAF: 149062187
* WorldCat: lccn-n91097743

 |
**קרטיס בראון** (באנגלית: **Curtis Lee "Curt" Brown**;‏ נולד ב-11 במרץ 1956, אליזבת'תאון, קרולינה הצפונית) הוא טייס קרב ואסטרונאוט לשעבר בתוכנית מעבורות החלל של נאס"א.

ביוגרפיה
--------

קרטיס בראון נולד בעיירה בקרולינה הצפונית. בשנת 1978 הוא סיים לימודי תואר ראשון בהנדסת חשמל באקדמיית חיל האוויר של ארצות הברית. באותה שנה הוא סיים קורס טיס והחל לשרת כטייס של מטוס מדגם "A-10 ת'נדרבולט II". ביוני 1986 לאחר סיום קורס בבסיס חיל האוויר אדוארדס הוא קיבל הסמכה של טייס ניסוי. בראון הוצב בבסיס החיל בפלורידה והיה טייס ניסוי של "ג'נרל דיינמיקס F-16 פייטינג פלקון".

בסך הכול הוא עשה 6,000 שעות טיסה.

שירות בתחום החלל
----------------

בשנת 1987 בראון נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1992 הוא השתתף במשימת STS-47 כמומחה משימה של מעבורת החלל אנדוור (רוברט גיבסון היה מפקד צוות). הטיסה הייתה שיתוף פעולה בין סוכנות החלל היפנית ונאס"א. מתוך 44 הניסויים שבוצעו במשימה, 35 היו בחסות הסוכנות היפנית ו-7 בחסות נאס"א (כשהשאר בחסות משולבת). במשימת STS-66 בשנת 1994 (דונלד מקמונגל היה מפקד צוות) הוא היה טייס צוות של מעבורת החלל אטלנטיס. צוות המעבורת עסק בחקר כדור הארץ. בשנת 1996 בראון היה טייס צוות של STS-77 במעבורת החלל אנדוור (ג'ון קספר היה מפקד צוות). במהלך המשימה הצוות ביצע ניסויים שונים במודול "Spacehub 4", החל להפעיל אנטנה חדשה מסוג IAE ובדק מערכת ניווט חדשה. באוגוסט 1997 בראון טס לחלל בפעם הרביעית כמפקד צוות של STS-85 על מעבורת החלל דיסקברי. צוות עסק בניסויים בעזרת מערכת CRISTA-SPAS. באוקטובר 1998 בראון טס לחלל בפעם החמישית כמפקד צוות של STS-95 על מעבורת החלל דיסקברי. צוות פעל לפי תוכנית תחזוקה של טלסקופ החלל האבל ושחרר לוויין מדגם Spartan. בדצמבר 1999 בראון טס לחלל בפעם השישית כמפקד צוות של STS-103 על מעבורת החלל דיסקברי. צוות פעל לפי תוכנית תחזוקה של טלסקופ החלל האבל.

לאחר פרישה מנאס"א
-----------------

בשנת 2000 בראון פרש מנאס"א. הוא השתלב בחברת אמריקן איירליינס כטייס.

קישורים חיצוניים
----------------

ויקישיתוף מדיה וקבצים בנושא **קרטיס בראון** בוויקישיתוף
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2561 7964
* LCCN: n85346823
* SNAC: w66m4tvj
* VIAF: 70389895
* WorldCat: lccn-n85346823

 |
**לזאר קופטדזה** (בגאורגית: **ლაზარე კუპატაძე**; נולד ב-8 בפברואר 1996 בטביליסי שבגאורגיה) הוא כדורגלן גאורגי המשחק בעמדת השוער בסבורתלו טביליסי ובנבחרת גאורגיה.

קריירת מועדונים
---------------

קופטדזה החל את הקריירה המקצוענית שלו בסבורתלו טביליסי מליגת המשנה הגאורגית, ממנה הושאל למשך תקופה קצרה ללוקומוטיב טביליסי מליגת העל הגאורגית. קופטדזה חזר לסבורתלו טביליסי עם העפלת הקבוצה לליגת העל הגאורגית.

ב-31 בינואר 2019 קופטדזה חתם קופטדזה בג'אוניס אש מליגת העל הלוקסמבורגית. ב-15 במרץ 2019 ערך את הופעת הבכורה שלו במועדון, בהפסד 3-0 ל-F91 דודלאנג' במסגרת המחזור ה-17 בליגה לעונת 2018/2019. בסך הכל ערך שלוש הופעות ליגה במדי המועדון.

ב-1 ביולי 2019 חזר קופטדזה לקדנציה נוספת בסבורתלו טביליסי במסגרת ליגת העל הגאורגית.

ב-1 בינואר 2021 חתם קופטדזה בדינמו בתומי מליגת העל הגאורגית. ב-25 ביולי 2022, לאחר שערך 51 הופעות ליגה במדי הקבוצה, שוחרר מהמועדון.

קריירה בינלאומית
----------------

ב-2 ביוני 2021 ערך קופטדזה את הופעת הבכורה שלו בנבחרת גאורגיה, בניצחון 2-1 על נבחרת רומניה במשחק ידידות.

תארים
-----

סבורתלו טביליסי
* אליפות גאורגיה (1): 2018
* הגביע הגאורגי (1): 2019
* הסופר קאפ הגאורגי (1): 2020

דינמו בתומי
* אליפות גאורגיה (1): 2021
* הסופר קאפ הגאורגי (1): 2022

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לזאר קופטדזה"**.
**לותר פון זיבאך** (בגרמנית: **Lothar von Seebach**‏ 26 במרץ 1853 – 23 בספטמבר 1930) היה צייר בצבעי מים אלזסי, מעצב וחרט.

ביוגרפיה
--------

הוא גדל במנהיים, שם אביו היה קצין בחיל במצב. בשנת 1875, לאחר שסיים את לימודיו באקדמיה לאמנויות יפות בקרלסרוהה בניהולו של פרדיננד פון קלר, הוא הצטרף מחדש למשפחתו בשטרסבורג, שם התגוררו מאז תום מלחמת צרפת–פרוסיה.

כמו ציירים רבים אחרים לפניו, הוא הקים את הסטודיו שלו בטור דה להופיטל. במהלך עשרים וחמש השנים הבאות ערך כמה נסיעות לימוד לאנגליה, ברלין ופריז, שם הושפע מהפוביסטים. הוא היה איש עצמאי שניהל חיים פשוטים, דחה את הצעות קבלת הפרופסורה וללמד בקרלסרוהה ובשטרסבורג.

הוא הפך לאזרח צרפתי לאחר מלחמת העולם הראשונה, אך עזב את אלזס בשנת 1921 כתוצאה מכמה סכסוכים מקצועיים. הוא התגורר זמן קצר באגם קונסטנץ ובפרנקפורט, ואז חזר לפסנבאך לגור עם אחיו. בסופו של דבר הוא חזר לשטרסבורג שם התפרסם בזכות תיאוריו את העיר העתיקה ותושביה.

הוא היה חבר בקהילה האמנותית בקומונה בורש שבס-רין בצפון מזרח צרפת. קבוצה שכללה את בנוט הרטמן, ליאון הורנקר, אלפרד מרזולף, ז'ורז ריטלנג, יוזף סטלר, אמיל שניידר, ליאו שנוג ואחרים.

רחוב ברוברטסאו, פרבר מצפון לשטרסבורג, נקרא על שמו.

גלריה
-----

* רחוב בשטרסבורג בגשםרחוב בשטרסבורג בגשם
* אשה במרפסתאשה במרפסת
* דיוקן של המשוררת Elsa Koeberléדיוקן של המשוררת Elsa Koeberlé
* אדם וחוהאדם וחוה
* דיוקן של הנס פפיצנרדיוקן של הנס פפיצנר
* אשה ליד הנהראשה ליד הנהר

קישורים חיצוניים
----------------

ויקישיתוף מדיה וקבצים בנושא **לותר פון זיבאך** בוויקישיתוף

הערות שוליים
------------

1. ↑  Gilles Pudlowski, Lothar von Seebach, in Dictionnaire amoureux de l'Alsace, Plon, Paris, 2010 p. 632-635
2. ↑  Lothar VON SEEBACH (1853-1930) – Les Amis de la Léonardsau et du Cercle de Saint Léonard, www.cerclesaintleonard.com
3. ↑  Lothar von Seebach (1853-1930, une vie, une œuvre. Redécouverte d'un artiste strasbourgeois, GrandEst (ב־)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb145245815 (data)
* GND: 11744684X
* ISNI: 0000 0000 6674 5575
* LCCN: no2003043907
* RKD: 231680
* SUDOC: 076392163
* ULAN: 500171144
* VIAF: 3248746
* WorldCat: lccn-no2003043907

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לותר פון זיבאך"**.
**לואיז לנגהנס-יאפה** (בגרמנית: **Louise Japha**;‏ 2 בפברואר 1826 – 13 באוקטובר 1910) הייתה פסנתרנית ומלחינה גרמנייה.

ביוגרפיה
--------

### ילדות, נעורים ולימודים

לואיז יאפה גדלה בהמבורג, שם למדה נגינה בפסנתר אצל פריץ וארנדורף והלחנה אצל גאורג אוגוסט גרוס ופרידריך וילהלם גרונד. הקונצרט הראשון שלה התקיים ב-10 בפברואר 1838 באולם אפולו המקומי. כדי להתאמן בנגינה הלכה למפעל הפסנתרים של באומגרטן אונד היינס, שם פגשה את יוהנס ברהמס הצעיר. הם התאמנו וניגנו יחד ודנו ביצירותיו הראשונות. ידידות רבת-שנים התפתחה בין לואיז יאפה לברהמס, שהיה צעיר ממנה בשבע שנים. ברהמס הקדיש אחת מיצירותיו המוקדמות ביותר, שישה שירים, אופוס 6, ללואיז ולאחותה מינה, כביטוי להכרת תודתו.

בהזמנת קלרה שומאן, עברה לואיז יאפה ב-1853 לדיסלדורף עם אחותה להשלמת לימודי המוזיקה שלה עם רוברט וקלרה שומאן. בדיסלדורף פגשה שוב את ברהמס.

ב-1858 נישאה לואיז יאפה למלחין ומחבר כתבי מוזיקה וילהלם לנגהנס; הם ניגנו יחדיו. בעיקר יצא שמה כפסנתרנית בפריז בשנים 1863 עד 1869. ב-1868, השתתפה בביצוע הבכורה של חמישיית הפסנתר בפה מינור, אופוס 34 מאת ברהמס. פרנץ ליסט הקדיש לה את "קנטטת בטהובן מס' 1" שלו (קנטטה חגיגית לטקס הסרת הלוט מאנדרטת בטהובן בבון, בשנת 1845). היא עמדה בקשרים עם שטפן הלר, פרנסואה-אוגוסט גברט, קאמי סן-סנס, סזר פרנק וג'ואקינו רוסיני. בשנת 1874 הסתיימו נישואיה לווילהלם לנגהנס בגירושין. באותה שנה השתקעה בויסבאדן.

יאפה כתב אופרה, וחיברה רביעיות מיתרים, יצירות לפסנתר ושירים - אבל לא כל יצירותיי פורסמו

קישורים חיצוניים
----------------

* לואיז יאפה, באתר MusicBrainz (באנגלית)

הערות שוליים
------------

1. ↑   Johannes Brahms מ. קאלבק, "יוהנס ברהמס", הוצאה רביעית, ברלין, אגודת ברהמס הגרמנית, 1921
2. ↑  קאלבק
3. ↑  The Viola in Brahms' Chamber Music פאול יוזף בישופ, "הוויולה במוזיקה הקאמרית של ברהמס", דיסרטציה למאסטר במוזיקה, מחלקת התאוריה, בית ספר איסטמן למוזיקה באוניברסיטת רוצ'סטר אוגוסט 1947.
4. ↑  Langhans, Louise אנקטרין אבה: "לואיז יאפה-לנגהנס" בלקסיקון מבצעות, מכון סופי דרינקר
5. ↑  Musikalisches Conversations-Lexikon ("Musical encyclopedia") הרמן מנדל, "אנציקלופדיה מוזיקלית", ערך על לנגהנסף וילהלם, כרך 6, ברלין, בהוצאת רוברט אופנהיים, 1876

|  |  |
| --- | --- |
| בקרת זהויות עריכת הנתון בוויקינתונים | 
* GND: 117084387
* ISNI: 0000 0003 6835 5679
* LCCN: no2001032552
* MusicBrainz: 9a7e97f8-8fc9-44ed-a870-653866ab0b94
* VIAF: 37684341
* WorldCat: lccn-no2001032552

 |
**רוזה ג'אצ'ינטה באדאלה** (באיטלקית: **Rosa Giacinta Badalla**, נולדה בסביבות 1660, נפטרה בסביבות 1710 הייתה מלחינה איטלקייה ונזירה בנדיקטית. היא נזכרת לראשונה ברשימות של מנזר רדגונדה הקדושה במילאנו משנת 1678. קלאודיה ססה, קלאודיה רוסקה וקיארה מרגריטה קוצולאני היו גם הן פעילות במנזרי מילאנו באותה תקופה.

רק קובץ אחד של יצירותיה התפרסם בדפוס, "מוטטים לקול סולו" Motetti a voce sola (ונציה, 1684). קנדריק מתאר אותו כ"ראוי לציון בין ספרי המוטטים לקול סולו שיצאו במילאנו הודות לווירטואוזיות הווקאלית, המקוריות המוטיבית וטכניקת החיבור הבוטחת בעצמה."

מיצירותיה נותרו עוד שתי קנטטות חילוניות, Vuò cercando ו-O fronde care, לטקסט שכתבה באדאלה עצמה.

מראי מקום
---------

* *The Norton/Grove Dictionary of Women Composers*, edited by Julie Anne Sadie and Rhian Samuel. "Rosa Giacinta Badalla" Robert L. Kendrick, pg. 32, Norton and Company, New York and London, 1995. מסת"ב 0-393-03487-9

הערות שוליים
------------

1. ↑  Norton/Grove
2. ↑  Grove

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423948605171
* BIBSYS: 6043586
* GND: 1089756879
* ISNI: 0000 0000 5333 5737
* LCCN: no2002052007
* MusicBrainz: 976e024e-4c0e-4595-a8c8-e62f74a08155
* RERO: 02-A018778767
* SUDOC: 244057249
* VIAF: 48897150
* WorldCat: lccn-no2002052007

 |
**רוזה לֵבֵרוֹנִי אי וָאלְס** (בספרדית: **Rosa Leveroni**;‏ ברצלונה, 1 באפריל 1910 – קדאקס, 4 באוגוסט 1985) הייתה משוררת וסופרת בשפה הקטלאנית. עבודותיה בתחום השירה והפרוזה היו לאוסף כרכי "שירה" (1981) ו"סיפורים" (1985). בנוסף, כתבה גם מסות וביקורות ספרותיות. בשנת 1982, קיבלה את פרס הצלב של סן ז'ורדי מהז'נרליטט דה קטלוניה.

מבחינה פואטית, הייתה תלמידתו של קרלס ריבה, והייתה אחת ממייסדי כתב העת הספרותי "אריאל (Ariel). בנוסף לשירה, כתבה חיבורים וביקורת ספרותית על המשורר אאוסיאס מארק. שיריה של לברוני פשוטים ועדינים ועוסקים בנושאי אהבה ומוות.

קיים פרס על שמה: פרס קדאקס לשירה ע"ש רוזה לברוני.

 ביוגרפיה
---------

לברוני סיימה את בית הספר הגבוה לספרנות של ברצלונה, בו היו מורים כגון קרלס ריבה, פרה בוהיגאס, רפאל קמפאלנס, לואיס ניקולאו ד'אולבר, מרסל אוליבַר, ז'ואן פטיט אי מונסרט ופראן סולדֶוילה והשלימה תואר בפילוסופיה ואמנות באוניברסיטת ברצלונה. קרלס ריבה כתב את הפרולוג לספרה הראשון "מכתמים ושירים" (1938).

לברוני שייכת לדור של מרסה רודורדה, פֵּרֶה קלדס וסלוודור אספריו, סופרים שחיו בזמן מלחמת האזרחים בספרד כאשר החלו לפרסם את ספריהם. מסיבה זו, כמשוררת, היא כלולה בדור 36'. במהלך התקופה שלאחר המלחמה, הקדישה לברוני את עצמה לחיי תרבות ההתנגדות והמחאה, לצדו של קרלס ריבה. היא זכתה בפרס משחקי הפרחים של השפה הקטלאנית בלונדון (1947) ובפריז (1948). בשנת 1951 היא פרסמה את ספרה השני "נוכחות וזיכרון".

בשנת 1982 זכתה בפרס הצלב של סן ז'ורדי והייתה אחת מהחברים הראשונים ועמיתי הכבוד של איגוד הסופרים בשפה הקטלאנית (AELC).

בשנת 1948 קנה לה אביה בקתת דייגים (כתחליף לנדוניית נישואין) בכפר הדייגים פורט ליגאט, אשר הפך לבֵּיתה של לבורני עד ליום מותה.

 ספרים
------

* מכתמים ושירים (1938)
* נוכחות וזיכרון (1952)
* שירה (1981)
* סיפורים (1986)

קישורים חיצוניים
----------------

ויקישיתוף מדיה וקבצים בנושא **רוזה לברוני אי ואלס** בוויקישיתוף
* קורות חיים
* Selecció de poesia catalana a **LletrA**
* Rosa Leveroni i Valls a **Lo Càntich**
* Exposició sobre Rosa Leveroni
* Diccionari biogràfic de dones. «Rosa Leveroni Valls».  Xarxa Vives d'Universitats (CC-BY-SA via OTRS). [Consulta: 24 setembre 2015]

הערות שוליים
------------

1. ↑  «Rosa Leveroni i Valls».
2. ↑  «Dones-Poetes».
3. ↑  *Exposició sobre Leveroni coordinada per l'Institut Català de les Dones*
4. ↑  Pàgina del Premi Rosa Leveroni al web de l'Editorial Proa

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX942597
* BnF: cb12183772s (data)
* CANTIC: a10432735
* GND: 121433579
* ISNI: 0000 0001 2125 2547
* LCCN: n85256630
* SUDOC: 030420776
* VIAF: 27110429
* WorldCat: lccn-n85256630

 |
סידריט מהרי הסודטים מפולין
**סידריט** הוא מינרל קרבונטי הבנוי מברזל (Fe) ופחמה (קרבונט CO3). שמו של המינרל נקבע בשנת 1845 ומקורו מיוונית σίδηρος ("סִידְרוֹס" – ברזל), בהתייחס להרכבו הכימי. הסידריט הוא מקור חשוב להפקת ברזל, מכיוון שהוא מכיל 48% ברזל והוא אינו מכיל גופרית או זרחן. הן מגנזיום והן מנגן מחליפים את הברזל לעיתים קרובות. לכן הסידריט יוצר שורה איזומורפית עם רודוכרוזיט (MnCO3 - פחמת המנגן) וגם עם מגנזיט (MgCO3 - פחמת המגנזיום). הכלל הוא שאם מעל ל-50% מיוני המתכת במינרל הם ברזל, המינרל יקרא סידריט. יש הנוהגים לקרוא גם לסוגי הביניים בשמות, אם כי חלוקה זו איננה מקובלת על כולם:

* **אוליגוניט** (Oligonite) - סידריט עשיר במנגן.
* **מנגנסידריט** (Mangansiderite) - רודוכרוזיט עשיר בברזל.
* **מגניוסידריט** (Magniosiderite) או **סידרופלסיט** (Sideroplesite) - סידריט עשיר במגנזיום.
* **ברונריט** (Breunnerite) – מגנזיט עשיר בברזל.

סוגים נוספים של יסודות היכולים להחליף את הברזל כוללים סידן, אבץ וקובלט.

צורת הגבישים של הסידריט היא מעוינון שפאותיו הן בדרך כלל קמורות ומקווקוות, ובמקרים נדירים מאוד - סקלנוהדרון. ניתן למצוא את המינרל גם בגושים. צבע המינרל משתנה מצהוב לחום כהה או שחור. הגוון האחרון מקורו בנוכחות של מנגן. סוג של סידריט בצורת כדוריות קטנות קרוי ספרוסידריט (sphaerosiderite).

את הסידריט מוצאים:

* כמינרל טפל עיקרי בעורקים הידרותרמיים יחד עם בריט, פלואוריט, גלנה ומינרלים אחרים.
* בשכבות של סלעי משקע. הסידריט נוצר בשלב הדיאגנזה (כלל התהליכים הכימיים המתרחשים אחרי ההשקעה, לפני ההתקשות, במהלכה ואחריה) בצפחות ובאבני חול. בסלעי משקע נוצר הסידריט בדרך כלל בעומק רדוד והרכבו הכימי קשור לעיתים קרובות לסביבת ההשקעה של המשקעים שמסביבו שהיא ענייה בחמצן ובעלת pH נמוך.
* כמסה של גבישים בסלעים מותמרים של סלעי משקע.
* בפגמטיטים, למשל פגמטיטים של סיאניט נפליני.

סידריט עובר התמרה בקלות לתחמוצות ברזל. גתיט, סוג מינרל חום, מחליף לעיתים קרובת את הסידריט. המינרל לימוניט מחליף את הסידריט תוך שמירה על צורת הגבישים המעוינת, תופעה המכונה פסאודומורפיזם. במכרות הפחם הפתוחים של מזרח אילינוי ומערב אינדיאנה נתגלו נודולות (גופים סלעיים הנתון בתוך סלע שהרכבו אחר) של סידריט העשירות במאובנים של פלורה ופאונה.

את הסידריט מוצאים בהרי הרץ בגרמניה, בשטיריה שבאוסטריה, בקורנוול שבאנגליה (בעיקר בדבון ובטוויסטוק), בפורטוגל, בבוליביה, במדינת מינאס ז'ראיס בברזיל, לורן בצרפת, בוהמיה בצ'כיה, בניו סאות' ויילס באוסטרליה במדינות ניו ג'רזי, קליפורניה, ויסקונסין וקונטיקט בארצות הברית, ובקנדה, בטריטוריה של יוקון ובהר סנט-אילר (Mont Saint-Hilaire) שבקוויבק שם התגלו דגימות יפות במיוחד.

סידריט הוא גם מונח מיושן למטאוריט המורכב בעיקר מברזל וניקל.

קישורים חיצוניים
----------------

ויקישיתוף מדיה וקבצים בנושא **סידריט** בוויקישיתוף
* אתר Mindat
* אתר Webmineral
* אתר Mineral galleries
* אתר minerals.net
* סידריט, באתר אנציקלופדיה בריטניקה (באנגלית)
פרופסור **רוזה פאפו** (בסרבית קירילית: **Роза Папо**; ‏6 בפברואר 1914, סרייבו, האימפריה האוסטרו-הונגרית - 20 בפברואר 1984, בלגרד, יוגוסלביה) הייתה גנרלית ורופאה יהודיה בצבא יוגוסלביה. רוזה פאפו הייתה האישה הראשונה שקיבלה דרגות גנרל ביוגוסלביה.

קורות חיים
----------

רוזה פאפו נולדה למשפחה יהודית-ספרדית בסרייבו. בת למרים לבית אבינון ונכדתו של הרב סולומון אבינון, מגארצ'אניצה. היא למדה רפואה באוניברסיטת זאגרב ועם סיום לימודיה הועסקה כרופאה במספר בתי חולים באזור סרייבו. ב-1941, לאחר כיבוש יוגוסלביה על ידי גרמניה הנאצית, הצטרפה רוזה פאפו ליחידות הפרטיזנים של טיטו. היא הייתה ראש מערך הרפואה במספר אוגדות פרטיזנים ובהמשך התקדמה עד לתפקיד מנהלת בית החולים של גיס הפרטיזנים ה-3.

לאחר המלחמה המשיכה פאפו בשירותה הצבאי והתמחתה במחלות זיהומיות ובאפידמיולוגיה. היא ניהלה את המרפאה המרכזית למחלות זיהומיות של צבא יוגוסלביה בדרגת גנרל-מאיור. בכך, הפכה רוזה פאפו לאישה הראשונה ביוגוסלביה שזכתה לדרגת גנרל. פאפו סיימה את שירותה הצבאי ב-31 בדצמבר 1973. היא הלכה לעולמה בבלגרד ב-1984 והיא בת 70 שנים. הייתה נשואה ואם לבן ובת.

קישורים חיצוניים
----------------

ויקישיתוף מדיה וקבצים בנושא **רוזה פאפו** בוויקישיתוף
* יהודית קול-ענבר, הקול שהולאם: האישה היהודיה בשואה, באתר בצלאל.

הערות שוליים
------------

1. ↑  מקימי השרות הרפואי הפרטיזאני ביוגוסלביה, באתר "ההתנגדות היהודית בשואה", אוחזר ב-29 ביולי 2014.
2. ↑  רוזה פאפו, באתר ארגון הפרטיזנים, לוחמי המחתרות והגטאות, אוחזר ב-30 ביולי 2014.

| גנרלים יהודים בצבא יוגוסלביה יוגוסלביהיוגוסלביה |
| --- |
|  | מישה דאנון • אנדריה דיאק • ארווין זלצברגר • וויו טודורוביץ' • מירקו לוי • סלומון לוי • מירקו נחמיאס • איזידור פאפו • רוזה פאפו • משה פיאדה • הרברט קראוס • סולומון רומנו • בנו רוסו • סטייפן שטיינר |  |
**סטפנו דומניקלי** (באיטלקית: **Stefano Domenical**; נולד ב-11 במאי 1965) הוא מנהל איטלקי והמנכ"ל הנוכחי של קבוצת פורמולה 1, הגוף המחזיק בזכויות המסחריות של אליפות הפורמולה 1. שימש בעבר כמנכ"ל של יצרנית מכוניות הספורט האיטלקית למבורגיני ומנהל קבוצת המרוצים של פרארי בפורמולה 1.

קריירה
------

דומיניקלי נולד באימולה. בשנת 1991 סיים את לימודיו לתואר ראשון במינהל עסקים באוניברסיטת בולוניה. לאחר סיום לימודיו החל לעבוד במחלקת הכספים של חברת פרארי. בין השנים 1992–1994 שימש כמנהל מרוצים במסלול מוג'לו. בשנת 1995 מונה לראש הסגל במחלקת הספורט של פרארי והיה מעורב בנושאי חסויות מסחריות, לפני שקודם למנהל צוות בדצמבר 1996, תפקיד אותו מילא עד ינואר 2001. אחרי תקופה קצרה ששימש בתפקיד מנהל לוגיסטיקה, מונה בשנת 2002 לתפקיד המנהל הספורטיבי.

בשנת 2008 מונה לתפקיד קבוצת הפורמולה 1 של פרארי במקומו של ז'אן טוד. בשנתו הראשונה בתפקיד זכתה הקבוצה באליפות היצרנים. בשנת 2012 פרננדו אלונסו היה קרוב לזכייה באליפות הנהגים, אך סיים במקום השני בקרב שהוכרע רק במרוץ סיום העונה. גם באליפות היצרנים סיימה העונה במקום השני. באפריל 2014 התפטר מתפקידו.

באוקטובר אותה שנה החל לעבוד באאודי. בנוסף מונה לעמוד בראש נציבות המכוניות החד-מושביות של הפדרציה הבינלאומית לרכב (FIA). במרץ 2016 מונה למנכ"ל יצרנית הרכב למבורגיני, תפקיד אותו מילא עד לדצמבר 2020, אז החליף את צ'ייס קארי כמנכ"ל קבוצת פורמולה 1.

קישורים חיצוניים
----------------

ויקישיתוף מדיה וקבצים בנושא **סטפנו דומניקלי** בוויקישיתוף

הערות שוליים
------------

1. ↑  Ferrari first to the line with F2008 launch, Motorsport.com, 7 January 2008
2. ↑  Ferrari: Stefano Domenicali quits as boss of F1 team, BBC, 14 April 2014
3. ↑  Domenicali to start work at Audi next week, Motorsport.com, 29 October 2014
4. ↑  New FIA Formula 2 must be 'difficult and physical' - Domenicali, Autosport, 1 April 2015
5. ↑  Stefano Domenicali is Lamborghini's new boss, Top Gear Magazine, 26 February 2016
6. ↑  Stefano Domenicali to replace Chase Carey as F1 CEO, Sky Sport, 23 September 2020
**רוזה (רוּזָ'ה) אֶטקין-מושקובסקה** (בפולנית: **Róża Etkin**;‏ 1908 – 16 בינואר 1945) הייתה פסנתרנית פולנייה-יהודייה.

קורות חיים
----------

#### ילדות והצלחות ראשונות

אטקין נולדה בוורשה להורים יהודים. בגיל צעיר החלה ללמוד נגינה בפסנתר, ולפני גיל 10 כבר התקבלה לבית הספר לפסנתר ע"ש פרדריק שופן בוורשה והחלה ללמוד שם תחת שרביטו של הפסנתרן, המורה והמלחין אלכסנדר מיכלובסקי (אנ'). הופעת הבכורה שלה על הבמה הייתה ב-20 ביוני 1920; כתלמידת בית הספר הגבוה למוזיקה היא נגנה אטיוד של פגניני וליסט ואת מארש החתונה של מנדלסון. בשנת 1924 הופיעה עם התזמורת הפילהרמונית של ורשה בניצוחו של גְזֶ'גוֹז' פיטלברג (אנ') בקונצ'רטו השלישי ברה מינור, אופוס 30 של סרגיי רחמנינוב. באפריל 1926 הופיעה בבית התזמורת הפילהרמונית של ורשה עם וריאציה על הקונצ'רטו לפסנתר במי במול של ליסט, ובאוקטובר עם וריאציה על הקונצ'רטו ברה מינור של יוהאן סבסטיאן באך.

#### התחרות הבינלאומית על שם שופן

בשנת 1927 השתתפה בתחרות הבינלאומית ע"ש שופן לפסנתר הראשונה, שאליה התכוננה בעזרת מוריה, זביגנייב דזֶ'ווייצקי (אנ') ומיכלובסקי. היא זכתה במקום השלישי בתחרות, אף שהייתה המתחרה הצעירה ביותר בתולדות התחרות. בחודש מאי של אותה שנה היא עברה לברלין, שם למדה פסנתר בקונסרבטוריון תחת הדרכתו של פרופ' מוריץ מאייר-מאהר (Mayer-Mahr). הופעת הבכורה שלה בברלין הייתה באולם קארל בקשטיין, והיא התקבלה בהתלהבות על ידי הקהל הברלינאי.

#### נישואיה

בעת שהותה בבירת גרמניה הכירה את האדריכל היהודי-פולני רישרד מושקובסקי (Ryszard Moszkowski), אחיינו של המלחין מוריץ מושקובסקי, ובתוך זמן קצר השניים נישאו. לאחר ששבו לפולין היא ניגנה ברדיו הפולני, בערב לכבוד האגודה הפולנית למוזיקה מודרנית, והופיעה באופן קבוע באולמה של התזמורת הפילהרמונית של ורשה ובקונסרבטוריון.

#### מלחמת העולם השנייה

בזמן מלחמת העולם השנייה הסתתרו אטקין ובעלה בעיר ורשה, בצד הארי, ונעזרו בחברים פולנים. המחבוא האחרון שלהם היה מרתף אחסון בשכונת ז'וֹליבּוֹז' (אנ'), שם הסתתרו עם עוד שישה אחרים. בתחילת ינואר 1945 עורר עשן של תנור את חשדם של הגרמנים וב-16 בינואר, יום לפני שחרור ורשה, זרק חייל גרמני רימון אל תוך המרתף וכל היושבים בו נהרגו. על פי מקורות אחרים היא ובעלה נורו על ידי חייל גרמני.

קישורים חיצוניים
----------------

ויקישיתוף מדיה וקבצים בנושא **רוזה אטקין** בוויקישיתוף

* תחרות הפסנתר הראשונה על שם שופן, באתר הרשמי של התחרות
* רוזה אטקין, באתר האגודה הבינלאומית על שם שופן

|  |  |
| --- | --- |
| בקרת זהויות עריכת הנתון בוויקינתונים | 
* GND: 1156571219
* ISNI: 0000 0004 0810 2343
* NLP: A19734475
* VIAF: 300510330
* WorldCat: viaf-300510330

 |
**LLMNR** (אנגלית: **L**ink-**L**ocal **M**ulticast **N**ame **R**esolution) הוא פרוטוקול המתרגם שמות מתחם (Domain name) של מחשבים סמוכים ברשת המקומית ללא צורך בשרת Domain Name System.

פרוטוקול זה מובנה במערכות הפעלה חלונות מבית מיקרוסופט בגרסאות הבאות: Windows Vista, Windows Server 2008, Windows 7, Windows 8, Windows 10. 

תומך גם בטלפונים חכמים ובמחשבי לוח בעלי מערכות ההפעלה: Windows Phone, Windows 10 Mobile.

מבנה
----

שאילתות LLMNR נשלחות ומתקבלות בפרוטוקול UDP על גבי פורט 5355, עם זאת ניתן גם להשתמש בפרוטוקול TCP.

הודעות TCP מבוססות LLMNR אינן נתמכות ב- Windows Vista.

בניגוד לשימוש ב־Domain Name System, בה קיים שרת אליו פונים, ב־LLMNR השאילתה נשלחת לכל מי שנמצא ברשת המקומית, והמחשב הרלוונטי (בעל השם שנמצא בשאילתה) אמור לענות ולהחזיר את הכתובת שלו. התשובה חוזרת למחשב המתשאל בלבד.

השאילתות נשלחות אל כתובות Multicast בטווחים הבאים:

| פרוטוקול | כתובת IP | כתובת MAC |
| --- | --- | --- |
| IPv4 | 224.0.0.252 | 01-00-5E-00-00-FC |
| IPv6 | FF02:0:0:0:0:0:1:3 | 33-33-00-01-00-03 |

בדומה ל-**Multicast Domain Name System**) mDNS), גם פרוטוקול LLMNR מבוסס על פרוטוקול ה-DNS.

במידה ויש הקצאת שמות כפולה, כלומר יותר ממחשב אחד המגיב לשאילתה של שם מסוים, המחשב יציג הודעה, לא יגיב לבקשות LLMNR בעבור אותו שם וישלח שאילתה חדשה עם השם של עצמו כל 15 דקות כדי לבדוק אם המחשב השני עדיין עונה. אם אין תגובה לשאילתה, המחשב יחזור להגיב כרגיל.

ראו גם
------

* DNS
* SIP
* IP
* IGMP

קישורים חיצוניים
----------------

* הסבר על מבנה הפרוטוקול באתר מיקרוסופט (באנגלית)
* השבתת פרוטוקול LLMNR (באנגלית) (אורכב 19.06.2018 בארכיון Wayback Machine)
* מהו פרוטוקול LLMNR - RFC4795 (באנגלית)

| סיווג פרוטוקולים על פי מודל ה־OSI |
| --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |
| שכבת הייצוג | MIME • ASCII • Unicode • TLS |
| שכבת השיחה | ASP • PPTP • SSH • NFS • RPC • SOCKS |
| שכבת התעבורה | TCP • UDP • SCTP • DCCP |
| שכבת הרשת | IP (IPv4 • IPv6) • ICMP • IPX • ניתוב |
| שכבת הקו | אתרנט • Token ring • FDDI |
| השכבה הפיזית | E1 • 10Base-T • RS-232 • DSL • SONET |

| פרוטוקולים במודל TCP/IP |
| --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |
| שכבת תעבורה | TCP • UDP • SCTP • DCCP |
| שכבת רשת | IP • IPv4 • IPv6 • ICMP • IPX • IGMP |
| שכבת קשר | אתרנט • 10BASE-T • 802.11 WiFi • Token ring • FDDI • ARP |
פירוש נוסף ערך זה עוסק בכלב רועים הונגרי. אם התכוונתם למשמעות אחרת, ראו פולי (פירושונים).
  
שגיאות פרמטריות בתבנית:מקורות   
פרמטרי חובה [ נושא ] חסרים 

**פולי** (Puli) הוא גזע של כלב רועים הונגרי ואף נחשב לכלב הלאומי הוא בעל מראה מיוחד הודות ל"ראסטות" שבפרוותו. הפולי מזכיר כלב הונגרי אחר, הקומונדור, אולם הוא קטן ממנו משמעותית ושונה ממנו באופיו. הפולי פופולרי מאוד בארץ מוצאו והודות למראהו המיוחד - גם בעולם. באזורים כפריים בהונגריה ניתן למצוא כלבי פולי רבים שעוסקים ברעיית צאן, ובמקביל ישנם כלבים רבים שמוחזקים בבתים כחיות מחמד הן בהונגריה והן ברחבי העולם.

היסטוריה
--------

מוצאו של הפולי לא ברור אולם כפי הנראה, כמו הקומונדור, גם הוא הובא על ידי המדיארים מאזור טיבט בסביבות המאה העשירית. בעוד שהקומונדור שימש להגנה על העדר מפני טורפים, הפולי הקטן, האינטליגנטי והממושמע שימש לרעיית הצאן. הצבע השחור היה המועדף כי הקל על הבעלים לזהות את הכלב בין הצאן, ועד היום שחור הוא הצבע הנפוץ ביותר בגזע זה. במלחמת העולם השנייה הכלב כמעט ונכחד לחלוטין אולם בזכות מאמצים של חובבי הגזע בעולם והרבעות מבוקרות גדל מספרו של הפולי בהתמדה.

הופעה
-----

הפולי הוא כלב בינוני, שרירי למדי ובעל צורה מרובעת. לראש צורה ביצית, האף קטן (איננו פחוס), אוזניים בגודל בינוני וזנב קצר יחסית שצמוד לגבו. לפולי פרווה כפולה שיוצרת את אותן ראסטות; בכלב בוגר הראסטות מגיעות לרצפה. בכלבי עבודה מהגזע הזה נהוג לגזור את הפרווה כדי למנוע סרבול מיותר מהכלב, אולם ראסטות שמגיעות לרצפה הן התצורה המועדפת בתערוכות. הצבע הנפוץ ביותר הוא שחור, אולם יש פרטים בצבעים אחרים: חום בהיר, חום כהה, לבן וכחול (נדיר מאוד).

אופי
----

הפולי הוא כלב בעל אופי נוח ויכול לשמש חיית מחמד למשפחות עם ילדים. יש לו נטייה קלה מאוד לתקוף כלבים אחרים או בני אדם. לפולי נטייה להיות קולני והחזקתו בדירה עלולה להיות בעייתית.

הפולי נאמן מאוד לבעליו, הוא אינטֶליגנט ולומד בקלות ונהנה ללמוד תרגילים חדשים. כמו כן הם מצוינים באימוני אג'יליטי ובזירת התערוכות. הפולי הוא כלב אנרגטי ודורש פעילות גופנית רבה. הם מעדיפים את המשחק כפעילות המועדפת וישמחו לשחק עם בעליהם או עם כלבים אחרים. הם חובבי מים מושבעים ולא יהססו להיכנס למקור מים או אפילו שלולית בוץ, מה שיוביל לשעות ארוכות של ניקיון הפרווה על ידי הבעלים.

תוחלת חיים ובעיות בריאות
------------------------

הפולי הוא כלב בריא, עובדה מפתיעה בהתחשב בכך שכמעט ונכחד במלחמת העולם השנייה[דרוש מקור], וכל הפרטים שחיים היום הם צאצאיהם של מספר דו ספרתי של כלבי פולי ששרדו. תוחלת החיים של הפולי היא בין 11 ל-20 שנים[דרוש מקור], ואין לגזע בעיות בריאות אופייניות.

גזעים שהתפתחו מהפולי
--------------------

שני כלבי רועים התפתחו מהפולי בהונגריה:

* מודי (Mudi)
* פומי (Pumi)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פולי** |

* פולי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548665905171
* LCCN: sh85108983

 |
**סטפן קרשניניקוב** (11 בנובמבר 1711 - 8 במרץ 1755) היה מגלה ארצות, בוטנאי וגאוגרף רוסי.

ביוגרפיה
--------

קרשניניקוב נולד במוסקבה במשפחת איש צבא. עוד בהיותו סטודנט היה חבר של משלחת, שיצאה בשנת 1733 לחקר סיביר. הוא חזר לסנקט פטרבורג רק כעבור 10 שנים, בשנת 1743. במהלך השנים 1733 - 1736 הוא היה חבר במשלחת שחקרה אזורים דרומיים של סיביר כולל אזור הרי סאיין, נהר יניסיי ואגם באיקל. בחורף 1737 הוא הגיע לעיר יקוטסק. לקראת קיץ 1737 הוא הגיע לחוף האוקיינוס והחלו הכנות למעבר ימי לקמצ'טקה. בחצי האי קמצ'טקה הוא השתתף במסעות רבים במשך 4 שנים, עד לשנת 1741. הוא חקר שטחים נרחבים כולל אזורי החוף ואזורים הפנימיים של חצי האי. במהלך השנים הוא טיפס על כל הרי הגעש הגדולים בקמצטקה, חקר את הנהרות, תיאר תיאור מפורט של האקלים והחי והצומח באזור. בקיץ 1741 הוא התחיל בדרך חזרה לסנקט פטרבורג. 

בסנקט פטרבורג הוא עבד בגן הבוטני של האקדמיה למדעים והחל משנת 1747 היה מנהלו. בשנת 1750 הוא נבחר להיות חבר של האקדמיה הרוסית למדעים.

קרשניניקוב נפטר באופן פתאומי בשנת 1755. 

עבודתו הראשית "תיאור אדמת קמצ'טקה" (Описание Земли Камчатки) פורסמה כבר לאחר מותו. היא תורגמה למספר שפות והייתה מקור ללימוד האזור במשך שנים רבות.

על שמו נקראו מספר מקומות בחצי האי קמצ'טקה (אי, כף, מפרץ והר) ומספר סוגי צמחים.

קישורים חיצוניים
----------------

ויקישיתוף מדיה וקבצים בנושא **סטפן קרשניניקוב** בוויקישיתוף
* סטפן קרשניניקוב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264179705171
* BNE: XX1675106
* BnF: cb16830876f (data)
* Botanist: S.Krasch.
* CiNii: DA00596589
* GND: 12493076X
* ISNI: 0000 0001 1850 5304
* LCCN: n86843357
* LNB: 000138503
* NKC: js20051128022
* NLP: A25542904
* NTA: 070621160
* SUDOC: 165448172
* Trove: 896071
* VIAF: 84242347
* WorldCat: lccn-n86843357

 |
**Viasat 4** הוא ערוץ טלוויזיה המשדר בנורווגיה ובבעלות קבוצת המדיה Modern Times Group. הערוץ הושק ב-8 בספטמבר 2007, שבוע לאחר השקת שירות הטלוויזיה הקרקעי הדיגיטלי בנורווגיה, והחליף את ZTV, שסיים את שידוריו זמן קצר קודם לכן.

הערוץ החל את שידוריו בשידור אליפות אירופה בין מולדובה ונורווגיה. הערוץ משדר תוכניות בידור, ספורט ותעודה. כמו כן הערוץ משדר תוכניות רכש שונות דוגמת סטארגייט אטלנטיס, ה-4400, מסע בין כוכבים, משפחת סימפסון, איש משפחה וגם משדר ספורט דוגמת ליגת האלופות. Viasat 4 משדר סדרות קומדיה כמו נשואים פלוס, 8 חוקים פשוטים ועוד.

במקור שמו של הערוץ היה אמור להיות TV4, אך לאחר תלונה של ערוץ TV4 שונה שם הערוץ.

הכוונה המקורית הייתה שהערוץ יופץ באופן חופשי, אך כיום מפעילי הטלוויזיה השונים בנורווגיה משדרים את הערוץ בתשלום נוסף.

זמינות
------

הערוץ היה זמין בקרב 74.8% בקרב משקי האב בנורווגיה בשנת 2012.

### שיעור צפייה ממוצע

בשנת 2016 עמד אחוז הצפייה הממוצע בערוץ על 2.1%, נתון זהה לזה של שנת 2015.

תוכניות
-------

* דקסטר
* אבא אמריקאי
* איש משפחה
* נשואים פלוס
* סטארגייט אטלנטיס
* ה-4400
* מסע בין כוכבים
* משפחת סימפסון
* 8 חוקים פשוטים
* סיינפלד
* פיוצ'רמה
* ג'וני בראבו
* צ'אק

ראו גם
------

* TV3 (נורווגיה)
* Viasat

קישורים חיצוניים
----------------

* Viasat 4, ברשת החברתית פייסבוק
* Viasat 4, ברשת החברתית טוויטר
* אתר האינטרנט הרשמי של Viasat 4 (בנורווגית)
* אתר האינטרנט הרשמי של Viasat 4 (בנורווגית)

ויקישיתוף מדיה וקבצים בנושא **Viasat 4** בוויקישיתוף

הערות שוליים
------------

1. ↑  אודווין און, TV4 יהיה 4, באתר waybac machine, ‏08-02-2007
2. ↑  דו"ח שנתי לצפייה בטלוויזיה בנורווגיה בשנת 2016, באתר קנטאר מדיה
**רוזט סוזאנה "רוזה" מאנוס** (בהולנדית: **Rosette Susanna Manus**;‏ 20 באוגוסט 1881 – 1942) הייתה פציפיסטית, סופרג'יסטית יהודייה הולנדית אשר נספתה בשואה.

ראשית חייה
----------

רוזה מאנוס נולדה למשפחה אמידה, מרובת ילדים, הנרי פיליפ מאנוס, סוחר טבק, וסוטה ויטה ישראל, עקרת בית, באמסטרדם, הולנד.

זכות בחירה לנשים ופציפיזם
-------------------------

דיוקן של רוזה מאנוס משנות השלושים
מאנוס הייתה פעילה בתנועת זכות הבחירה לנשים בשנת 1908 בקונגרס הברית הבינלאומית לבחירות לנשים (IWSA). שם היא פגשה את הסופרגיסטית ההולנדית אלטה יאקובס ואת הסופרגיסטית האמריקאית קארי צ'פמן קאט, שיהפכו לעמיתיה וחברותיה לחיים. קאט ומאנוס במיוחד פיתחו מערכת יחסים קרובה.

לאחר הקונגרס בשנת 1908 מונתה מאנוס למזכירת האגודה ההולנדית למען זכות הבחירה לנשים. בשנת 1913 ארגנה מאנוס יחד עם מיה בויסווין, את התערוכה "דה ווייב 1813–1913" על חייהן של נשים הולנדיות. בשנת 1915 מילאה מאנוס תפקיד גדול בארגון הקונגרס הבינלאומי לנשים בהאג. בעקבות זאת, מונתה למזכירה של הוועד הבינלאומי לנשים לשלום, שנודע לימים בשם ליגת נשים בינלאומית לשלום וחירות (WILPF).

מאנוס ליוותה את קארי צ'פמן קאט, אז נשיאת ברית זכות הבחירה הבינלאומית, בסיור עולמי מטעם הארגון בשנים 1922–1923.

בשנת 1935 הקימה יחד עם ג'ואנה נאבר ווילמיין ון דר חוט את הארכיונים הבינלאומיים לתנועת נשים (IAV), שנודע לימים כמרכז המידע הבינלאומי וארכיונים לתנועת הנשים וכיום ידוע כמכון אטריה לשוויון מגדרי והיסטוריה של נשים.

מאנוס מונתה לקצינת מסדר אורנג'-נסאו ב-22 באוגוסט 1936.

מותה
----

מאנוס נעצרה על ידי הגסטפו בין 10 באוגוסט ל-14 באוגוסט 1941 וגורשה לגרמניה. היא הועברה למחנה הריכוז רוונסברוק באוקטובר 1941. סביר להניח שהיא הומתה בגז בברנבורג בשנת 1942, אך יש מידע סותר סביב תאריך מותה.

קישורים חיצוניים
----------------

ויקישיתוף מדיה וקבצים בנושא **רוזה מאנוס** בוויקישיתוף

הערות שוליים
------------

1. ↑  "Rosa Manus | Jewish Women's Archive". *jwa.org*. נבדק ב-5 ביוני 2016. `{{cite web}}`:  (עזרה)
2. 1 2  Commire, Anne; Klezmer, Deborah; Stavenuiter, Monique (1 בינואר 1999). *Women in world history: a biographical encyclopedia* (באנגלית). Vol. 10. Waterford, CT: Yorkin Publications. p. 199. ISBN 078763736X. OCLC 41108563. `{{cite book}}`:  (עזרה)
3. ↑  Rupp, Leila J (1 בינואר 1997). *Worlds of women: the making of an international women's movement* (באנגלית). Princeton, N.J.: Princeton University Press. pp. 190–191, 196–197. ISBN 0691016763. `{{cite book}}`:  (עזרה)
4. 1 2 3  "Who was Rosa Manus?". Atria Institute on gender equality and women's history. 18 באפריל 2016. נבדק ב-5 ביוני 2016. `{{cite web}}`:  (עזרה)
5. ↑  "Who was Rosa Manus?". *Atria* (באנגלית). 2016-04-18. נבדק ב-2019-08-25.
6. ↑  "Image 42 of Carrie Chapman Catt Papers: General Correspondence, circa 1890-1947; Manus, Rosette Suzanne; 1939-1941". *Library of Congress, Washington, D.C. 20540 USA*. נבדק ב-2019-08-25.
7. ↑  "International Women's News". בפברואר 1946. p. 50. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007445597405171
* BPN: 46544846
* GND: 1078083681
* ISNI: 0000 0000 3810 7111
* LCCN: n99029676
* NTA: 071703896
* SUDOC: 200688405
* VIAF: 33788799
* WorldCat: lccn-n99029676

 |
**Veronica TV** הוא ערוץ טלוויזיה הולנדי שמתמקד בעיקר בקהל צעיר וקהל הגברים. הערוץ הושק בשם "TV10 Gold" ושינה את שמו כמה פעמים עד שנקבע שמו "Veronica" ב-20 בספטמבר 2003. הערוץ נמצא בבעלות רשת Talpa.

הערוץ משתף פעולה עם דיסני XD, שמשדר ב-Veronica בשעות היום ולאחר מכן במשך שעות הערב והלילה לשידורי הערוץ.

היסטוריה
--------

### 1995-1998: TV10 Gold ו-TV10

בשנת 1995 חברת התקשורת ההולנדית Arcade השיקה שני ערוצי טלוויזיה: The Music Factory (שנועד להוות תחרות לערוץ MTV) ואת ערוץ TV10 Gold. ערוץ זה שידר שידורים חוזרים של סדרות טלוויזיה ישנות דוגמת שושלת וקו אונידין.

בשנת 1996 הפך הערוץ לחלק מתאגיד התקשורת ההולנדי השני בגודלו "Wegener Arcade" כחלק מהאיחוד של Arcade עם חברת ההוצאה לאור Wegener. ברבעון הראשון של אותה שנה השתנה מיתוג הערוץ ל-TV10 על מנת לחדש את הדימוי של הערוץ. כחלק מתהליך המיתוג החל הערוץ לשדר סדרות חדשות ובהן הסדרה אלו אלו וגם הסדרה האמריקאית מ.א.ש.

שנה לאחר מכן רכשה סבן אינטרנשיונל את TV10 והחלה לשתף פעולה עם HMG (הולנד מדיה גרופ) והערוץ החל לחלוק שעות שידור עם Fox Kids. בתוך שנה תמה השותפות עם HMG ומניות קבוצת הולנד מדיה גרופ נרכשו על ידי Fox.

### 1998-2001: Fox ו-Fox 8

ב-19 בדצמבר 1998 מותג ערוץ TV10 מחדש ושמו שונה ל-Fox. זאת כיוון שערוצי פוקס אינטרנשיונל של רופרט מרדוק ניסו להתרחב באירופה ובאמצעות שיתוף הפעולה עם ערוץ TV10 הם יוכלו להשיג אחיזה בשוק התקשורת ההולנדי. בהמשך עלו לשידור סדרות פופולריות דוגמת דוסון קריק, סקס והעיר הגדולה ומלקולם באמצע. בהמשך, ב-8 בספטמבר 1999 שם הערוץ השתנה מ-Fox ל-Fox 8, אם כי בספטמבר 2000 שב שם הערוץ הקודם. למרות השינויים והמיתוג מחדש שעבר הערוץ, הוא לא הצליח להתנער מהדימוי של ערוץ המשדר שידורים חוזרים של סדרות ישנות.

בשנת 2001 רכשה חברת שידורי SBS B.V, הסניף ההולנדי של קבוצת SBS את הערוץ מידי ניוז קורפ.

### 2001-2003: V8

לאחר שרכשה SBS את הערוץ מידי ניוז קורפ, היא שינתה את שם הערוץ ל-V8 ב-1 במאי 2001, השם האחרון לפני Veronica. מוקדם יותר בשנת 2000 הודיעה חברת Veronica Association כי תעזוב את הולנד מדיה גרופ והודיעה על כוונתה להקים ערוץ עצמאי. SBS וחברת Veronica התקשו להגיע להסכם והמשא ומתן ביניהן ארך יותר משנתיים בטרם סגרו עסקה.

V8 הוקדש בשנת 2001 לצעירים. כחלק מההתמקדות בקהל זה, הערוץ החל לשדר סדרות פעולה וסרטי פעולה.

### 2003-הווה: Veronica

בסופו של משא ומתן ארוך חתמו Veronica Association ו-SBS על הסכם, שכלל את מתן השם"Veronica" ל-V8 ב-20 בספטמבר 2003.

דיסני XD
--------

במהלך שעות היום משדר דיסני XD תוכניות לילדים. דיסני XD משדר בערוץ מאז שנקרא ג'טיקס. מאז ששינה את שמו לדיסני XD הוא החל לשדר בערוץ חדש 24 שעות ביממה באמצעות כמה שירותי טלוויזיה.

תוכניות
-------

* על פי ג'ים
* אנג'ל
* זהות בדויה
* זאב מעופף
* שושלת
* מ.א.ש.
* Brainiac
* האח הגדול
* בוורלי הילס 90210
* הוואי חמש-אפס
* צער גידול בנות
* NCIS
* NCIS: לוס אנג'לס
* אשתי והילדים
* זינה הנסיכה הלוחמת
* המגן
* תיקים באפלה

ראו גם
------

* RTL 4
* RTL 5
* SBS 6

קישורים חיצוניים
----------------

* אתר האינטרנט הרשמי של Veronica TV

הערות שוליים
------------

1. ↑  TV10: אדם זכאי לחזרות, ‏11 ביוני 1996
2. ↑  RTL 4, SBS6 ו-Veronica מתחרים, באתר Radio.NL
3. ↑  ביום שלישי 1 במאי תיפתח תחנת הטלוויזיה החדשה V8, ‏27 באפריל 2001
4. ↑  ציר זמן, באתר BEELD EN GELUID WIKI